钦定古今图书集成/理学汇编/学行典/第274卷 > 《隐逸传序》旧唐书
## 钦定古今图书集成/理学汇编/学行典/第274卷 > 《隐逸传序》旧唐书

前代，贲丘园，招隐逸，所以重贞退之节，息贪竞之风。
故蒙叟矫让王之篇，元晏立《高人》之传，箕、颍之迹，粲
然可观。而汉二龚之流，乃心王室，不事莽朝，忍渴盗
泉，本非绝俗，甚可嘉也。皇甫谧、陶渊明慢世逃名，放
情肆志，逍遥泉石，无意于出处之间，又其善也。即有
身在江湖之上，心游魏阙之下，托薜萝以射利，假岩
“壑以钓名，退无肥遁之贞，进乏济时之具，山移见诮，
海鸟兴讥，无足多也。”阮嗣宗傲世佯狂，王无功嗜酒
放荡，才不足而智有馀，伤其时而晦其用，深识之士
也。高宗天后，访道山林，飞书岩穴，屡造幽人之宅，坚
回隐士之车而游岩。德义之徒，所高者独行；卢鸿一
承祯之比，所重者迯名。至于出处语默之大方，未足
与议也。今存其旧说，以备《杂篇》。